# Službeni list C 411A/8. s

| | ISSN 1977-1088 |
| --- | --- |
| Službeni list
  Europske unije | C 411A |
| | |
| Hrvatsko izdanje | Informacije i objave | Svezak 59.8. studenoga 2016. |

ISSN 1977-1088

Službeni list

Europske unije

C 411A

Hrvatsko izdanje

Informacije i objave

Svezak 59.8. studenoga 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2016/C 411 A/01 | Eurostat — Oglas za slobodno radno mjesto glavnog direktora (AD 15) — Luxembourg — (članak 29. stavak 2. Pravilnika o osoblju) — COM/2016/10370 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2016/C 411 A/01

Eurostat — Oglas za slobodno radno mjesto glavnog direktora (AD 15) — Luxembourg — (članak 29. stavak 2. Pravilnika o osoblju) — COM/2016/10370

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 8.11.2016 | HR | Službeni list Europske unije | CA 411/1 |
| --- | --- | --- | --- |

8.11.2016

HR

Službeni list Europske unije

CA 411/1

---

EUROSTAT

Oglas za slobodno radno mjesto glavnog direktora (AD 15)

Luxembourg

(članak 29. stavak 2. Pravilnika o osoblju)

COM/2016/10370

(2016/C 411 A/01)

O nama

Eurostat je glavna uprava Europske komisije, koja europskim institucijama, državama članicama, financijskim tržištima, poslovnoj zajednici, medijima i javnosti na raspolaganje stavlja visokokvalitetne statističke informacije.

Eurostat se bavi koordinacijom i jačanjem upravljanja Europskim statističkim sustavom (ESS) kako bi svi korisnici imali jednostavan pristup pravovremenoj, pouzdanoj i usporedivoj statistici na razini EU-a. Nadležan je i za predlaganje svih propisa EU-a u području statistike. Osim toga Eurostat koordinira poboljšavanje statističkih sustava država kandidatkinja i šire međunarodne zajednice.

Glavni direktor Eurostata smatra se glavnim statističarom Europske unije. Imenuje se na temelju stručnosti u skladu s Uredbom (EZ) 223/2009 Europskog parlamenta i Vijeća (1) o europskoj statistici kako je zadnje izmijenjena Uredbom (EU) 2015/759 Europskog parlamenta i Vijeća (2).

Eurostat ima zamjenika glavnog direktora i podijeljen je na sedam uprava. U njemu je zaposleno oko 800 osoba (uključujući ugovorno osoblje i pripravnike), a njegov cjelokupni godišnji operativni proračun (vlastiti proračun i proračunska sredstva koja mu dodjeljuju druge glavne uprava) iznosi oko 100 milijuna EUR. Uredi Eurostata nalaze se u Luxembourgu.

Opis radnog mjesta

Glavni direktor obavlja svoje zadaće pod vodstvom povjerenice THYSSEN, a zadužen je za ukupno strateško usmjeravanje Eurostata i upravljanje njime. Njegove su glavne zadaće sljedeće:

| — | oblikovanje i provedba ciljeva povezanih s misijom Eurostata i njegovim programima rada, |
| --- | --- |

—

oblikovanje i provedba ciljeva povezanih s misijom Eurostata i njegovim programima rada,

| — | odgovor na potrebe politika i pružanje statističke potpore za nove inicijative u području politika uzimajući u obzir načelo stručne neovisnosti, |
| --- | --- |

—

odgovor na potrebe politika i pružanje statističke potpore za nove inicijative u području politika uzimajući u obzir načelo stručne neovisnosti,

| — | pomoć u razvoju i modernizaciji Europskog statističkog sustava te njegovoj integraciji u globalni statistički sustav, |
| --- | --- |

—

pomoć u razvoju i modernizaciji Europskog statističkog sustava te njegovoj integraciji u globalni statistički sustav,

| — | jamstvo provedbe Kodeksa prakse europske statistike, |
| --- | --- |

—

jamstvo provedbe Kodeksa prakse europske statistike,

| — | unapređenje programiranja i evaluacije statističkih proizvoda i usluga kojima se podupiru politike Europske unije, a posebno u odnosu na pojednostavnjenje i smanjenje regulatornog opterećenja, |
| --- | --- |

—

unapređenje programiranja i evaluacije statističkih proizvoda i usluga kojima se podupiru politike Europske unije, a posebno u odnosu na pojednostavnjenje i smanjenje regulatornog opterećenja,

| — | osiguravanje provedbe visokokvalitetnih standarda, |
| --- | --- |

—

osiguravanje provedbe visokokvalitetnih standarda,

| — | komunikacija s glavnim partnerima Eurostata kako bi Eurostat bolje razumio potrebe korisnika te kako bi se osigurala njegova djelotvornost i učinkovitost, |
| --- | --- |

—

komunikacija s glavnim partnerima Eurostata kako bi Eurostat bolje razumio potrebe korisnika te kako bi se osigurala njegova djelotvornost i učinkovitost,

| — | osiguravanje bliske suradnje Eurostata o statističkim pitanjima s Europskom središnjom bankom, Europskom investicijskom bankom i drugim međunarodnim organizacijama (UN, MMF, OECD itd.) i zemljama izvan EU-a (EGP, države kandidatkinje). |
| --- | --- |

—

osiguravanje bliske suradnje Eurostata o statističkim pitanjima s Europskom središnjom bankom, Europskom investicijskom bankom i drugim međunarodnim organizacijama (UN, MMF, OECD itd.) i zemljama izvan EU-a (EGP, države kandidatkinje).

Glavni direktor Eurostata zadužen je za razvoj, proizvodnju i širenje europske statistike u cijeloj Komisiji te za koordinaciju ostale statistike (3). Glavni direktor jedini je odgovoran za odlučivanje o procesima, statističkim metodama, standardima i postupcima te o sadržaju i vremenskom rasporedu objava i publikacija za svu statistiku koju priprema Eurostat. Pri izvršavanju tih statističkih zadaća glavni direktor djeluje neovisno te ne smije tražiti niti slijediti upute institucija ili tijela Unije, bilo koje vlade ili druge institucije, tijela, ureda ili agencije.

Traženi profil

Od uspješnog kandidata očekuje se sljedeće:

| — | izvrsne analitičke sposobnosti i sposobnost prepoznavanja glavnih problema, razvijanja i osmišljavanja strateških ciljeva te njihova oblikovanja u praktične prijedloge za djelovanje, |
| --- | --- |

—

izvrsne analitičke sposobnosti i sposobnost prepoznavanja glavnih problema, razvijanja i osmišljavanja strateških ciljeva te njihova oblikovanja u praktične prijedloge za djelovanje,

| — | sposobnost upravljanja i vodstva te karizma za vođenje i motiviranje dinamične glavne uprave čiji su zaposlenici visokokvalificirani stručnjaci, |
| --- | --- |

—

sposobnost upravljanja i vodstva te karizma za vođenje i motiviranje dinamične glavne uprave čiji su zaposlenici visokokvalificirani stručnjaci,

| — | dokazano iskustvo u učinkovitom planiranju ljudskih i financijskih resursa te upravljanju njima na višoj rukovoditeljskoj razini, |
| --- | --- |

—

dokazano iskustvo u učinkovitom planiranju ljudskih i financijskih resursa te upravljanju njima na višoj rukovoditeljskoj razini,

| — | visoka razina pregovaračkih vještina i iskustvo za predstavljanje Europske komisije na visokoj razini, |
| --- | --- |

—

visoka razina pregovaračkih vještina i iskustvo za predstavljanje Europske komisije na visokoj razini,

| — | izvrsne komunikacijske i međuljudske vještine te dokazana sposobnost razvijanja i održavanja odličnih odnosa s ostalim službama, institucijama i europskim tijelima, |
| --- | --- |

—

izvrsne komunikacijske i međuljudske vještine te dokazana sposobnost razvijanja i održavanja odličnih odnosa s ostalim službama, institucijama i europskim tijelima,

| — | dobro poznavanje i iskustvo povezano s radom europskih institucija, politika i programa EU-a, po mogućnosti u području koje je relevantno za zadaće Eurostata. |
| --- | --- |

—

dobro poznavanje i iskustvo povezano s radom europskih institucija, politika i programa EU-a, po mogućnosti u području koje je relevantno za zadaće Eurostata.

Kriteriji prihvatljivosti

Kako bi bili uključeni u postupak odabira, do isteka roka prijave kandidati moraju ispunjavati sljedeće formalne kriterije prihvatljivosti:

Državljanstvo:
  kandidati moraju imati državljanstvo države članice Europske unije.

Sveučilišna diploma:
  kandidati moraju imati:

| i. | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili |
| --- | --- |

i.

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili

| ii. | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu). |
| --- | --- |

ii.

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu).

Profesionalno iskustvo:
  kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja.

Rukovoditeljsko iskustvo:
  najmanje pet godina od navedenog profesionalnog iskustva mora biti iskustvo rukovoditelja visoke razine (4) izravno povezano s područjem relevantnim za ovo radno mjesto.

Jezici:
  kandidati moraju imati temeljito znanje jednog od službenih jezika Europske unije (5) i zadovoljavajuće znanje još jednog od tih službenih jezika. Komisije za odabir provjerit će tijekom intervjua ispunjavaju li kandidati zahtjev u pogledu zadovoljavajućeg znanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku.

Dobna granica:
  kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti članak 52. točku (a) Pravilnika o osoblju) (6).

Neovisnost i izjava o sukobu interesa

Prije preuzimanja dužnosti kandidati moraju izjaviti da će djelovati neovisno u javnom interesu i da nemaju interese za koje bi se moglo smatrati da su u sukobu s njihovom neovisnošću.

Imenovanje i uvjeti zapošljavanja

Europska komisija odabrat će i imenovati glavnog direktora Eurostata u skladu sa svojim postupkom odabira i zapošljavanja (vidjeti i Pregledni dokument o politici zapošljavanja visokih dužnosnika (7)). U okviru postupka odabira kandidati koje je na intervju pozvao Komisijin savjetodavni odbor za imenovanja prethodno će sudjelovati u testiranju koje organiziraju vanjski konzultanti u centru za procjenu kandidata.

Odmah nakon što ga imenuje Komisija, i svake godine nakon toga, glavni direktor Eurostata pojavljuje se u okviru statističkog dijaloga pred relevantnim odborom Europskog parlamenta radi rasprave o pitanjima povezanima s upravljanjem statistikom, metodologijom i statističkim inovacijama.

Postupak odabira, zbog funkcionalnih razloga te kako bi ga se u interesu kandidata i institucije završilo što je prije moguće, provest će se samo na engleskom i/ili francuskom jeziku (8).

Plaće i uvjeti zaposlenja utvrđeni su Pravilnikom o osoblju za dužnosnike Europske unije razreda AD 15. U skladu s Pravilnikom o osoblju svaki novi član osoblja mora uspješno odraditi probni rad u trajanju od devet mjeseci.

Mjesto rada glavnog direktora jest Luxembourg.

Jednake mogućnosti

Europska komisija primjenjuje aktivnu politiku jednakih mogućnosti (osobito u pogledu spola) u cilju povećanja zastupljenosti žena na rukovodećim funkcijama te posebno potiče prijave kandidatkinja.

Postupak prijave

Prije podnošenja prijave kandidati moraju provjeriti ispunjavaju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo te jezične sposobnosti. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti internetom na internetskoj stranici:

https://ec.europa.eu/dgs/human-resources/seniormanagementvacancies/

slijedeći ondje dostupne upute koje se odnose na različite faze postupka.

Kandidati moraju imati važeću e-adresu. Ta će se adresa upotrijebiti za identifikaciju njihove registracije i korespondenciju tijekom različitih faza postupka odabira. Kandidati su dužni obavijestiti Europsku komisiju o svakoj promjeni e-adrese.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8 000 znakova). Životopis i motivacijsko pismo moraju, zbog funkcionalnih razloga te kako bi se postupak odabira u interesu kandidata i institucije završio što je prije moguće, biti sastavljeni na engleskom, francuskom ili njemačkom jeziku.

Nakon završetka elektroničke prijave kandidati će primiti e-poruku kojom se potvrđuje da je njihova prijava registrirana. U e-poruci nalazi se i registracijski broj koji će se upotrebljavati kao referentni broj kandidata u svim pitanjima povezanima s njihovom prijavom. Ako kandidati ne prime e-poruku s potvrdom o prijavi, njihova prijava nije registrirana!

Kandidati ne mogu pratiti postupak obrade svoje prijave na internetu. Europska komisija izravno obavješćuje kandidate o statusu njihove prijave.

Ako se kandidati zbog invaliditeta ne mogu prijaviti internetom, svoju prijavu (životopis i motivacijsko pismo) mogu poslati u papirnatom obliku preporučenom poštom na sljedeću adresu: European Commission, Directorate-General for Human Resources and Security, Unit for Senior Management & CCA, SC11 8/59, 1049 Bruxelles/Brussel, BELGIQUE/BELGIË, uz jasno navedenu sljedeću napomenu: Vacancy for Director-General of Eurostat (COM/2016/10370), s time da datum poštanskog pečata ne smije biti poslije dana isteka roka za podnošenje prijave. Sva daljnja komunikacija između kandidatâ i Komisije odvijat će se poštom. Kandidati s invaliditetom uz prijavu moraju priložiti potvrdu o invaliditetu koju je izdalo ovlašteno tijelo. Na posebnom listu papira moraju navesti sve posebne uvjete koje im treba osigurati kako bi im se olakšalo sudjelovanje u postupku odabira.

Ako su im potrebne dodatne informacije i/ili u slučaju tehničkih poteškoća, kandidati se mogu obratiti e-poštom na adresu: HR-MANAGEMENT-ONLINE@ec.europa.eu.

Rok za prijavu

Rok za prijavu je 6. prosinca 2016. u 12 sati (podne) prema briselskom vremenu, nakon čega elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (9).

---

(1)  SL L 87, 31.3.2009., str. 164.

(2)  SL L 123, 19.5.2015., str. 90.

(3)  Članak 8. Odluke o Eurostatu od 17. rujna 2012. (http://eur-lex.europa.eu/legal-content/HR/TXT/PDF/?uri=CELEX:32012D0504&rid=3)

(4)  U svojem životopisu kandidati barem za pet godina rukovoditeljskog iskustva na visokoj razini moraju navesti sljedeće: 1. naziv rukovoditeljskog radnog mjesta i dužnosti koje je u okviru njega obavljao 2. broj podređenih članova osoblja 3. proračunska sredstva kojima je upravljao i 4. broj hijerarhijskih razina iznad i ispod njegove te broj rukovoditelja njegove razine.

(5)  http://europa.eu/european-union/abouteuropa/language-policy_hr

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(7)  http://ec.europa.eu/civil_service/docs/official_policy_hr.pdf

(8)  Komisija za odabir pobrinut će se da izvorni govornici tih jezika nemaju neprimjerenu prednost.

(9)  SL L 8, 12.1.2001., str. 1.

---